Diari Oficial de la Generalitat Valenciana


Sumari del DOGV 7451, del 27-01-2015 (2015/548)

ORDE 39/2014 de 30 de decembre, de la Conselleria d'Economia, Indústria, Turisme i Ocupació, per la qual es convoquen les ajudes per a les entitats intermèdies en matèria de comerç i artesania per a l'exercici 2015.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/548


Data del document
:   30-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 39/2014 de 30 de decembre, de la Conselleria d'Economia, Indústria, Turisme i Ocupació, per la qual es convoquen les ajudes per a les entitats intermèdies en matèria de comerç i artesania per a l'exercici 2015. [2015/548]  
La Llei 38/2003, de 17 de novembre, General de Subvencions, establix, en l'article 23, que el procediment per a la concessió de subvencions s'iniciarà sempre d'ofici, per mitjà d'una convocatòria aprovada per l'òrgan competent.  
L'Orde 8/2013, de 4 d'abril, de la Conselleria d'Economia, Indústria, Turisme i Ocupació, publicada en el Diari Oficial de la Comunitat Valenciana número 7002, de 12 d'abril de 2013, establix les bases reguladores per a la concessió d'ajudes en matèria de comerç i artesania.  
  
Atés que en estos moments no s'han aprovat els pressupostos de la Generalitat per a l'exercici econòmic 2015, i a fi d'agilitzar la tramitació anticipada de l'expedient de gasto per subvencions que ha de generar obligacions a la Hisenda de la Generalitat en l'exercici pressupostari immediatament posterior, es creu oportú impulsar les actuacions per a la seua tramitació de conformitat amb l'Orde de 26 de setembre de 1994, de la denominada en aquell moment Conselleria d'Economia i Hisenda.  
  
La col·laboració amb les associacions empresarials i altres entitats intermèdies és un element fonamental per a la millora de la competitivitat de les pimes comercials i artesanes, ja que permet implementar polítiques i aglutinar els esforços que es realitzen amb este fi.  
  
Per mitjà de la present orde es convoquen, per a l'exercici 2015, les ajudes en matèria de comerç i artesania, destinades a incrementar la competitivitat, la innovació i la qualitat en estos sectors econòmics, a través del foment de la millora de la gestió, promoció, dinamització, informació, formació, estudis i prestació de servicis a les pimes vinculades, d'acord amb l'article 5 de la referida Orde 8/2013, de 4 d'abril, de la Conselleria d'Economia, Indústria, Turisme i Ocupació.  
  
Esta convocatòria queda sotmesa, en el que calga, a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 45 i següents del text refós de la Llei d'Hisenda Pública de la Generalitat Valenciana.  
  
Per això, i en virtut de les facultats que em conferix l'article 28 de la Llei 5/1983, de 30 de desembre, del Govern Valencià, i l'article 47 del text refós de la Llei d'Hisenda Pública Valenciana,  
  
  
  
ORDENE  
  
TÍTOL I  
Disposicions generals  
  
Article 1. Objecte  
L'objecte d'esta orde és convocar, en règim de concurrència competitiva, les subvencions per a l'exercici 2015, en matèria de comerç i artesania, destinades a incrementar la competitivitat, la innovació i la qualitat en estos sectors econòmics, a través de la millora de la gestió, promoció, dinamització, informació, formació, estudis i prestació de servicis a les pimes, a través de les seues entitats intermèdies, d'acord amb l'Orde 8/2013, de 4 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria de comerç i artesania, publicada en el Diari Oficial de la Comunitat Valenciana número 7002, de 12 d'abril de 2013.  
  
Article 2. Beneficiaris i requisits per a sol·licitar la subvenció  
1. Podran accedir a les ajudes els beneficiaris previstos en el punt 2 de l'article 2 de les bases reguladores esmentades que complisquen els requisits establits en esta convocatòria per a cada tipus d'ajuda.  
  
2. Les ajudes concedides en virtut d'esta convocatòria estan sotmeses al règim de minimis regulat pel Reglament (CE) núm. 1407/2013, de la Comissió, de 18 de desembre de 2013 (DOCE L 352/1, de 24.12.2013), pel qual els és d'aplicació el que establix el punt 2 de l'article 1 de les bases reguladores.  
3. No es computaran com a gastos elegibles els següents:  
- Els gastos de funcionament habitual de l'entitat sol·licitant, llevat que estiguen expressament citats com a susceptibles de suport.  
- Els premis consistents en elements inventariables.  
- La resta de premis que no estiguen protocol·litzats davant de notari.  
- Els premis que no complisquen la normativa vigent en matèria fiscal.  
- Els trofeus, insígnies o plaques commemoratives.  
- Els viatges, allotjament, menjars i gastos de representació de membres de l'entitat sol·licitant de l'ajuda.  
- Els gastos produïts en gales i altres esdeveniments semblants.  
4. Quant a les definicions que s'utilitzen en els títols II i III d'esta orde caldrà ajustar-se al que disposa l'article 4 de les bases reguladores.  
  
  
Article 3. Sol·licitud de la subvenció, documentació addicional i termini de presentació  
1. La sol·licitud de subvenció es presentarà, juntament amb l'annex corresponent, segons l'ajuda sol·licitada, en la forma descrita en l'article 6.2 de les bases reguladores. La informació d'esta convocatòria i els impresos normalitzats de sol·licitud estaran disponibles en la pàgina web de la Generalitat ?www.gva.es?, a partir de la seua publicació en el Diari Oficial de la Comunitat Valenciana.  
Per a la tramitació telemàtica haurà d'accedir al catàleg de servicis públics interactius (Registre Telemàtic de la Generalitat), en la pàgina web ??www.gva.es??. Per a això, el sol·licitant haurà de disposar de firma electrònica avançada, basada en un certificat reconegut, segons el que disposa el Decret 18/2004, de 13 de febrer, expedit per l'Autoritat de Certificació de la Comunitat Valenciana (ACCV) o per qualsevol altra autoritat de certificació que emeta firmes admeses en la seu electrònica de la Generalitat ?https://sede.gva.es?.  
A estos efectes s'utilitzarà el certificat reconegut per a ciutadans (persona física), o bé el certificat reconegut d'entitat (persones jurídiques). En el cas de tramitar amb un certificat digital de persona física, i que actue en representació d'una persona jurídica, s'haurà d'inscriure, prèviament, en el Registre de Representants de la Comunitat Valenciana. La inscripció electrònica en el Registre de Representants per part dels representats ha de realitzar-se utilitzant un certificat reconegut de ciutadà (si és persona física) o entitat (si és persona jurídica), emés per l'ACCV o per qualsevol altra autoritat de certificació que emeta firmes admeses en la seu electrònica de la Generalitat ?https://sede.gva.es?.  
  
En el supòsit de tramitació telemàtica, aquells documents que necessiten firma original, han d'incloure la seua firma digital, llevat que siga el mateix firmant qui realitza la tramitació.  
2. A més de la documentació relacionada en les bases reguladores, article 6.3, apartats: a, b, c, d, e, f, g, h, i, j, l, m i p, el sol·licitant haurà d'aportar la documentació i informació que es detalla en cada ajuda, juntament amb:  
- Còpia de l'acord, vigent, de col·laboració amb la corporació local, si és el cas, a què fa referència l'article 7.3.b de les bases reguladores.  
  
3. Els models de sol·licitud, annexos i declaracions responsables consten en els annexos a esta convocatòria.  
4. El termini de presentació de sol·licituds serà de trenta dies hàbils i s'iniciarà l'endemà de la publicació de la present convocatòria en el Diari Oficial de la Comunitat Valenciana.  
  
Article 4. Criteris i Comissió de Valoració  
1. Els criteris de valoració seran els fixats en l'article 7.3 de les bases reguladores.  
2. La Comissió de Valoració estarà formada pel subdirector general de Comerç i Consum, els tres caps dels servicis territorials de Comerç i Consum i el cap del Servici de Promoció del Comerç, Consum i Artesania, que actuarà com a secretari.  
  
Article 5. Instrucció, resolució, termini per a resoldre, notificació i recursos  
1. Els òrgans competents per a la instrucció i resolució del procediment seran els establits en els articles 8 i 9.3 de les bases reguladores i en el Decret 193/2013, de 20 de desembre, del Consell, que aprova el Reglament orgànic i funcional de la Conselleria d'Economia, Indústria, Turisme i Ocupació, modificat pel Decret 159/2014, de 3 d'octubre.  
  
2. La intensitat de l'ajuda podrà arribar fins al 100 % del pressupost incentivable amb els límits, en percentatge i import, que en cada cas s'especifiquen.  
3. De conformitat amb el que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes de la present resolució de convocatòria no necessita la notificació a la comissió europea, per no reunir tots els requisits de l'apartat u de l'article 107 del TFUE, atés que les ajudes s'acullen al règim de minimis i pel seu import no suposen un falsejament de la competència que afecte els intercanvis comercials entre els estats membres i, per tant, estan sotmeses al Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOCE L 379, de 28.12.2006).  
  
4. El procediment de concessió de les subvencions es tramitarà en règim de concurrència competitiva, en la forma descrita en l'article 9.1 de les bases reguladores.  
5. La notificació de la resolució, que posa fi a la via administrativa, s'efectuarà en la forma i terminis fixats en el referit article 9 de les esmentades bases, en el qual també s'expressa el règim de recursos aplicable.  
  
Article 6. Finançament de les ajudes  
La concessió de les ajudes previstes en esta convocatòria, estarà condicionada a l'existència de fons adequats i suficients en la secció 11, programa 761.10, «Ordenació i Promoció Comercial», de la Llei de Pressupostos de la Generalitat per a l'exercici 2015, a través de les línies i pels imports globals màxims que a continuació s'indiquen:  
  
Capítol IV  
1. Línia T8009 «Àrees urbanes d'excel·lència comercial»:  
a) Ajudes previstes en el títol II, capítol I, per un import global màxim de 120.000,00 euros.  
b) Ajudes previstes en el títol II, capítol II, per un import global màxim de 50.000,00 euros.  
c) Ajudes previstes en el títol II, capítol III, per un import global màxim de 20.000,00 euros.  
d) Ajudes previstes en el títol II, capítol V, per un import global màxim de 500.000,00 euros  
2. Línia T5799 Accions de millora de la qualitat en el comerç, emprenedoria i continuïtat empresarial, ajudes previstes en el títol II, capítol IV, per un import global màxim de 50.000,00 euros.  
  
3. Línia T0135 Foment de l'artesania, transferències corrents, ajudes previstes en el títol III, per un import global màxim de 95.000,00 euros.  
Els anteriors imports globals màxims, així com el termini de presentació de sol·licituds podran ser ampliats en funció del pressupost disponible. La resolució que es dicte en este sentit serà publicada en el Diari Oficial de la Comunitat Valenciana.  
  
Article 7. Compatibilitat de les ajudes, obligacions dels beneficiaris i justificació dels gastos  
1. Les ajudes establides en els capítols I i V del títol II de la present convocatòria són incompatibles entre si.  
2. Serà obligació dels beneficiaris acreditar el que disposa l'article 13 de les bases reguladores, en la forma prevista en l'article 12.  
  
3. Si s'ha inclòs en les accions susceptibles de suport haurà d'aportar una mostra del material gràfic o promocional realitzat en el qual conste la col·laboració de la Generalitat.  
4. Les accions susceptibles de suport basant-se en la present convocatòria podran realitzar-se fins al 30 d'octubre de 2015.  
  
  
TÍTOL II  
Àrees urbanes d'excel·lència comercial  
  
CAPÍTOL I  
Gerència de centres urbans  
  
Article 8. Condicions i documentació addicional  
1. Podran accedir a les ajudes previstes en este capítol les associacions empresarials i les fórmules de comerç associat o integrat d'àmbit local.  
2. L'entitat gestora del centre comercial urbà ha de disposar d'un gerent professional, contractat com a tal abans del present exercici i tindre almenys 70 empreses associades.  
3. A més de la documentació general citada en el títol I d'esta orde, s'haurà d'aportar:  
a) Contracte del gerent.  
b) Contracte de lloguer del local en què s'ubique la gerència, quan se sol·licite ajuda per este concepte.  
c) Bateria d'indicadors de caràcter econòmic i sociodemogràfic referits a l'àrea d'actuació de la gerència del centre urbà.  
  
Article 9. Accions i quanties susceptibles de suport  
1. Les ajudes es destinaran a la realització de les accions següents:  
a) Suport a l'estructura de la gerència del centre urbà. Per este concepte es podran subvencionar les percepcions salarials dels treballadors dedicats a estes funcions, així com la quota empresarial de les cotitzacions a la Seguretat Social i els gastos de lloguer del local en què s'ubique la gerència.  
b) Accions de comunicació, publicitat i imatge del centre urbà.  
c) Actuacions de fidelització del consumidor i promoció de productes i servicis.  
d) Accions d'animació comercial i accions efímeres d'atracció comercial.  
e) Captació de nous associats.  
f) Accions per a la millora de la gestió mediambiental.  
2. Les ajudes podran arribar fins al 70 % del pressupost elegible, amb un límit per entitat de 20.000,00 euros.  
  
  
CAPÍTOL II  
Activitats d'informació  
  
Article 10. Condicions i documentació addicional  
1. Podran accedir a estes ajudes les associacions de comerciants i les fórmules de comerç associat o integrat per a la realització d'accions informatives que versen sobre la cultura de la qualitat en les pimes comercials i en els mercats municipals, així com sobre altres aspectes fonamentals de la distribució comercial.  
2. Es presentarà una sol·licitud per cada entitat sol·licitant per a este tipus d'accions. En el cas que el nombre de sol·licituds presentades fóra superior, únicament s'avaluarà la presentada en primer lloc, i es procedirà sense més tràmit a l'arxivament de les sol·licituds restants.  
3. En la memòria que s'adjunta a la sol·licitud constarà el programa de l'acció a desenrotllar, horari, dates previstes de realització, localitat i destinataris a qui va dirigida. Així mateix, el pressupost de l'acció haurà de detallar el nombre d'hores de participació de cada conferenciant o moderador i el cost unitari d'estes.  
  
Article 11. Accions i quanties susceptibles de suport  
1. Seran subvencionables els gastos en què s'incórreguen, pels conceptes següents:  
a) Publicitat.  
b) Lloguer de locals i equipament informàtic o audiovisual.  
c) Material didàctic.  
d) Conferenciants, moderadors, traductors i la resta de personal extern a l'entitat sol·licitant necessari per a la realització de l'activitat.  
  
e) Gastos d'allotjament i desplaçament d'estos.  
2. Estes ajudes podran arribar fins al 100 % del gasto elegible, amb el límit de 1.000,00 euros per actuació.  
  
  
CAPÍTOL III  
Xarxes telemàtiques de comunicació i assistència tècnica  
  
Article 12. Condicions i documentació addicional  
1. Podran accedir a les ajudes contingudes en el present capítol les associacions de comerciants i les fórmules de comerç associat o integrat, sempre que en qualsevol cas aglutinen de forma directa o indirecta almenys 100 empreses associades.  
2. La memòria que s'ha de presentar juntament amb la sol·licitud ha d'incloure una descripció del projecte, així com de la seua utilitat per al funcionament de l'associació i relació del personal de què es disposa per a encarregar-se del funcionament del sistema.  
  
Article 13. Accions i quanties susceptibles de suport  
1. Les ajudes es destinaran a finançar els gastos de desenrotllament i manteniment de sistemes telemàtics en xarxa destinats a promoure línies de comunicació, gestió i prestació de servicis als seus associats.  
  
2. Estes ajudes podran arribar fins al 70 % del cost de l'acció, amb un límit de 5.000,00 euros per entitat.  
  
  
CAPÍTOL IV  
Mercats excel·lents  
  
Article 14. Condicions i documentació addicional  
Podran accedir a les ajudes contingudes en el present capítol les associacions empresarials i fórmules de comerç associat o integrat formades per les pimes dels mercats municipals que hagen obtingut el segell de qualitat Mercat Excel·lent.  
  
Article 15. Accions i quanties susceptibles de suport  
1. Es consideraran susceptibles de rebre suport els gastos corrents en matèria de personal, consumibles, material informatiu i promocional, contractació de servicis externs, elaboració d'auditories i seguiment d'estes, manteniment de sistemes informàtics específics i qualsevol altra acció que coadjuve a aconseguir els objectius anteriors.  
2. Estes ajudes podran arribar al 100 % del cost de les accions amb el límit de 25.000,00 euros per sol·licitant.  
  
  
CAPÍTOL V  
Promoció del comerç  
  
Article 16. Condicions  
Podran accedir a les ajudes contingudes en el present capítol, les associacions empresarials i les fórmules de comerç associat o integrat.  
  
  
Article 17. Accions i quanties susceptibles de suport  
1. Es consideraran susceptibles de suport les actuacions següents:  
a) Accions de comunicació, publicitat i imatge de l'entitat sol·licitant, fidelització del consumidor i promoció de productes i servicis, i accions efímeres d'animació o atracció comercial.  
b) Captació de nous associats.  
c) Accions per a la millora de la gestió mediambiental.  
d) Accions de difusió i divulgació de la cultura de la qualitat en el comerç.  
2. Estes ajudes podran arribar al 70 % del cost de les accions amb el límit de 15.000,00 euros per sol·licitant.  
  
  
  
TÍTOL III  
Promoció de l'artesania  
  
Article 18. Condicions  
Les ajudes regulades en el present capítol tenen per objecte afavorir la realització d'activitats que faciliten la professionalització del sector, així com la comercialització i promoció del producte artesà, per part de les associacions d'artesans.  
  
Article 19. Accions i quanties susceptibles de suport  
1. Es consideraran susceptibles de suport els gastos en:  
a) Assistència i organització de fires d'artesania d'àmbit superior al local. Es consideraran susceptibles de suport els gastos de lloguer d'espai, la seua adequació, seguretat i accions promocionals vinculades a l'actuació.  
b) Edició i realització de catàlegs de productes.  
c) Promoció del sector i del producte artesà.  
d) Realització d'accions formatives específiques i sectorialitzades. S'estimaran únicament els gastos en professorat, material didàctic i el cost de lloguer de l'equipament necessari per a la seua impartició. El cost màxim susceptible de suport en concepte de professorat i material didàctic es calcularà aplicant un mòdul de 100 euros per cada hora de duració, amb el límit de 25 hores per acció formativa.  
2. L'ajuda a concedir serà de fins al 70 % amb el límit de 10.000,00 euros per beneficiari.  
  
  
DISPOSICIONS FINALS  
  
Primera  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
- El recurs de reposició s'haurà d'interposar-se davant del conseller d'Economia, Indústria, Turisme i Ocupació, en el termini d'un mes, comptador des de l'endemà de la publicació en el Diari Oficial de la Comunitat Valenciana.  
- El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en el Diari Oficial de la Comunitat Valenciana.  
  
Segona  
Esta orde produirà efectes des de l'endemà de la publicació en el Diari Oficial de la Comunitat Valenciana.  
  
València, 30 de desembre de 2014  
  
El conseller d'Economia, Indústria, Turisme i Ocupació  
MÁXIMO BUCH TORRALVA